In nomine Dei omnipotentis. Ego Ainardus cogitavi de misericordia ejus; pro redemptione animarum omnium christianorum, dono Deo sanctisque apostolis ejus Petro et Paulo Cluniaco loco, cui preest domnus Maiolus abbas, meam curtem indominicatam, que dicitur in Montem, et in ipsa curte æcclesia in honore sanctæ Mariæ, cum perœchia, cum omnibus suis apendiciis: hoc sunt curtilis, vineis, campis, pratis, silvis, molinariis, et in villa quæ dicitur Rialiaco, totum quod visus sum habere; ea ratione quandiu vixero teneam, et postea huic loco perveniat. S. Ainardus, Johannes, Aimo, Faramundus, Girbertus, Eldinus, Garencus, Bernardus, Bertrannus, Tetardus. Raimundus scripsit, regnante Hugone rege anno IIII.